ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 26/58

Rikors ippreżentat fis-16 ta’ Novembru 2012 — Koinopraxia Touristiki Loutrakiou vs Il-Kummissjoni

(Kawża T-498/12)

2013/C 26/118

Lingwa tal-kawża: il-Grieg

Partijiet

Rikorrenti: Koinopraxia Touristiki Loutrakiou AE OTA — Loutraki AE — Club Hotel Loutraki Casino Touristikes kai Xenodocheiakes Epicheiriseis AE (Loutraki, il-Greċja) (rappreżentant: S. Pappas, avukat)

Konvenuta: Il-Kummissjoni Ewropea

Talbiet

— tannulla d-deċiżjoni konfermattiva tal-Kummissjoni tat-18 ta’ Settembrui 2012 — Ares (2012)1082114 — li permezz tagħha nċaħdet it-talba tar-rikorrenti intiża sabiex ikollha aċċess għal ċerti dokumenti, u

— tikkundanna lill-Kummissjoni għall-ispejjeż.

Motivi u argumenti prinċipali

Permezz tar-rikors tagħha, ir-rikorrenti titlob, skont l-Artikolu 263 TFUE, l-annullament tad-deċiżjoni tal-Kummissjoni Ewropea tat-18 ta’ Settembru 2012 li permezz tagħha nċaħdet definittivament it-talba konfermattiva tar-rikorrenti intiża sabiex ikollha aċċess għall-ittra tal-awtoritajiet Elleniċi tas-16 ta’ Mejju 2012 dwar id-determinazzjoni tal-ammont tal-għajnuna mill-Istat illegali li għandu jiġi rkuprat skont id-deċiżjoni tad-Direttorat Ġenerali għall-Kompetizzjoni tal-Kummissjoni Ewropea tal-24 ta’ Mejju 2011 (1).

Insostenn tar-rikors tagħha, ir-rikorrenti tippreżenta l-motivi li ġejjin:

L-ewwel nett, ir-rikorrenti tinvoka l-ksur tal-obbligu għall-amministrazzjoni li timmotiva d-deċiżjonijiet ta’ ċaħda, billi, fir-risposta tagħha, l-amministrazzjoni tillimita ruħha għal riferiment ġenerali tal-eċċezzjonijiet previsti mir-Regolament (KE) Nru 1049/2001, mingħajr żvilupp supplementari jew motivazzjoni reali tad-deċiżjoni.

It-tieni nett, ir-rikorrenti tinvoka l-ksur tal-prinċipju ta’ trasparenza, kuntrarjament għar-Regolament (KE) Nru 1049/2001 u għar-Regolament (KE) Nru 659/1999 (2), billi d-deċiżjoni kkontestata ma tagħtix lill-pubbliku l-aċċess l-iktar wiesgħa possibbli għad-dokumenti billi ma tinterpretax u billi ma tapplikax b’mod strett l-eċċezzjonijiet previsti mir-Regolament (KE) Nru 1049/2001.

Fl-aħħar nett, ir-rikorrenti tinvoka wkoll il-ksur tal-Artikolu 108(2) TFUE kif ukoll tal-Artikoli 6 u 20 tar-Regolament (KE) Nru 659/1999, bi ksur tad-drittijiet tad-difiża tar-rikorrenti u, bl-estensjoni, tal-prinċipju ta’ amministrazzjoni tajba.

(1) Deċiżjoni tal-Kummissjoni Ewropea tal-24 ta’ Mejju 2011, E(2011) 3504 final, dwar l-għajnuna mill-Istat mogħtija lil ċerti każinojiet Griegi Nru C 16/2010 (ex NN 22/2010, ex CP 318/2009).

(2) Regolament tal-Kunsill (KE) Nru 659/1999, tat-22 ta’ Marzu 1999, li jistabbilixxi regoli dettaljati għall-applikazzjoni tal-Artikolu 93 tat-Trattat tal-KE (ĠU Edizzjoni Speċjali bil-Malti, Kapitolu 8, Vol. 1, p. 339).
MT Il-Ġurnal Uffiċjali tal-Unjoni Ewropea C 26/64

Rikors ippreżentat fis-16 ta’ Novembru 2012 — Advance Magazine Publishers vs UASI — Nanso Group (TEEN VOGUE)

(Kawża T-509/12)

2013/C 26/127

Lingwa tar-rikors: l-Ingliż

Partijiet

Rikorrenti: Advance Magazine Publishers, Inc. (New York, l-Istati Uniti) (rappreżentant: C. Aikens, Barrister)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra fil-proċedimenti quddiem il-Bord tal-Appell: Nanso Group Oy (Nokia, il-Finlandja)

Talbiet tar-rikorrenti

Ir-rikorrenti titlob li l-Qorti Ġenerali jogħġobha:

— tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-17 ta’ Settembru 2012, fil-Każ 147/2011-4 u tiċħad l-oppożizzjoni; u

— tikkundanna lill-konvenut għall-ispejjeż tar-rikorrenti.

Motivi u argumenti prinċipali

Applikant għat-trade mark Komunitarja: ir-rikorrenti

Trade mark Komunitarja kkonċernata: it-trade mark verbali “TEEN VOGUE” għal fost oħrajn prodotti fil-klassi 25 — Applikazzjoni għal trade mark Komunitarja Nru 3529476

Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra fil-proċedimenti quddiem il-Bord tal-Appell

Trade mark jew sinjal invokat: reġistrazzjoni tat-trade mark Svediża Nru 126124 tat-trade mark verbali “VOGUE” għal prodotti fil-klassi 25; reġistrazzjoni tat-trade mark Svediża Nru 43934 għas-sinjal figurattiv “Vogue”, għal prodotti fil-klassi 25; applikazzjoni għat-trade mark Finlandiża Nru T 199803628 għat-trade mark verbali “VOGUE”, għal prodotti fil-klassi 25; trade name awżiljarju rreġistrat “VO Gue”

Deċiżjoni tad-Diviżjoni tal-Oppożizzjoni: oppożizzjoni milqugħa għall-prodotti kkontestati kollha

Deċiżjoni tal-Bord tal-Appell: appell miċħud

Motivi invokati: ksur tal-Artikolu 8(1)(b) tar-Regolament tal-Kunsill Nru 207/2009.
MT Il-Ġurnal Uffiċjali tal-Unjoni Ewropea C 55/21

Rikors ippreżentat fis-26 ta’ Diċembru 2012 — Ministry of Energy of Iran vs Il-Kunsill

(Kawża T-564/12)

2013/C 55/38

Lingwa tal-kawża: l-Ingliż

Partijiet

Rikorrent: Ministry of Energy of Iran (Teheran, l-Iran) (rappreżentant: M. Lester, Barrister)

Konvenut: Il-Kunsill tal-Unjoni Ewropea

Talbiet

Ir-rikorrent jitlob li l-Qorti Ġenerali jogħġobha:

— tannulla d-Deċiżjoni tal-Kunsill 2012/635/PESK, tal-15 ta’ Ottubru 2012 (1), kif ukoll ir-Regolament ta’ Implimentazzjoni tal-Kunsill (UE) Nru 945/2012, tal-15 ta’ Ottubru 2012 (2), sa fejn dawn il-miżuri huma applikabbli għar-rikorrent;

— tikkundanna lill-konvenut għall-ispejjeż tar-rikorrent.

Motivi u argumenti prinċipali

Insostenn tar-rikors tiegħu, ir-rikorrent jinvoka erba’ motivi.

(1) L-ewwel motiv ibbażat fuq il-fatt li ebda wieħed mill-kriterji legali għat-tniżżil tar-rikorrent fil-lista ma huwa ssodisfatt, fuq il-fatt li l-Kunsill wettaq żball manifest meta kkunsidra li xi wieħed mill-kriterji għat-tniżżil fil-lista ġie ssodisfatt u fuq il-fatt li l-għażla tiegħu hija fondata fuq żball ta’ fatt manifest.

(2) It-tieni motiv ibbażat fuq il-fatt li l-Kunsill ma tax raġunijiet adegwati jew suffiċjenti għall-inklużjoni tar-rikorrent fil-miżuri kkontestati.

(3) It-tielet motiv ibbażat fuq il-fatt li l-Kunsill ma ggarantixxiex id-drittijiet tad-difiża u d-dritt għal stħarriġ ġudizzjarju effettiv tar-rikorrent.

(4) Ir-raba’ motiv ibbażat fuq il-fatt li d-deċiżjoni tal-Kunsill li tagħżel lir-rikorrent kisret, mingħajr ġustifikazzjoni jew proporzjoni, id-drittijiet fundamentali tar-rikorrent, inkluż id-dritt tiegħu għall-protezzjoni tal-proprjetà tiegħu, tal-impriża tiegħu u tar-reputazzjoni tiegħu.

(1) Deċiżjoni tal-Kunsill 2012/635/PESK, tal-15 ta’ Ottubru 2012, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 282, p. 58)

(2) Regolament ta’ Implimentazzjoni tal-Kunsill (UE) Nru 945/2012, tal-15 ta’ Ottubru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran (ĠU L 282, p. 16)
MT Il-Ġurnal Uffiċjali tal-Unjoni Ewropea C 86/19

Rikors ippreżentat fit-3 ta’ Jannar 2013 — MasterCard International vs UASI — Nehra (surfpin)

(Kawża T-13/13)

2013/C 86/31

Lingwa tar-rikors: l-Ingliż

Partijiet

Rikorrenti: MasterCard International, Inc. (New York, l-Istati Uniti) (rappreżentanti: N. Bolter u C. Sawdy, solicitors)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Sheetal Nehra (Londra, ir-Renju Unit)

Talbiet

— tannulla d-deċiżjoni skont l-Artikoli 8(1)(b), 8(4) u 8(5) tar-Regolament dwar it-trade mark Komunitarja;

— tilqa’ l-oppożizzjoni tar-rikorrenti magħmula kontra t-trade mark tal-konvenut kollha kemm hi;

— sussidjarjament, tilqa’ l-oppożizzjoni tar-rikorrenti f’dak li jirrigwarda tali servizzi li fir-rigward tagħhom jinstab li teżisti probabbiltà ta’ konfużjoni, u/jew tali servizzi fejn jiġi ddeterminat li jeżisti riskju li t-trade mark li għaliha saret applikazzjoni tikseb vantaġġ inġust mill-, jew tkun ta’ detriment għall-, karattru distintiv jew reputazzjoni tat-trade mark tar-rikorrenti; u

— tikkundanna lill-konvenut għall-ispejjeż tar-rikorrenti.

Motivi u argumenti prinċipali

Applikant għat-trade mark Komunitarja: il-parti l-oħra quddiem il-Bord tal-Appell

Trade mark Komunitarja kkonċernata: it-trade mark figurattiva bil-kuluri blu, iswed u abjad li tinkludi l-element verbali “surfpin” u disinn ta’ tliet ċrieki li jiltaqgħu, għal servizzi fil-klassi 36 — Applikazzjoni għal trade mark Komunitarja Nru 8 368 862

Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti

Trade mark jew sinjal invokat: it-trade marks figurattivi b’kuluri differenti li jinkludu disinn ta’ ċrieki li jiltaqgħu, u wħud minnhom l-elementi verbali “MasterCard Worldwide” jew “MasterCard” — Reġistrazzjoni ta’ trade mark Komunitarja Nru 5 198 585, reġistrazzjoni ta’ trade mark Komunitarja Nru 5 198 494, reġistrazzjoni ta’ trade mark tar-Renju Unit Nru 2 425 471, reġistrazzjoni ta’ trade mark tar-Renju Unit Nru 2 429 669, reġistrazzjoni ta’ trade mark Komunitaja Nru 5 646 261, reġistrazzjoni tat-trade mark Komunitarja Nru 761 221, reġistrazzjoni ta’ trade mark Komunitarja Nru 5 646 492 u reġistrazzjoni ta’ trade mark Komunitarja Nru 5 646 609 għal prodotti u servizzi fil-klassijiet 3, 5, 6, 9, 12, 14, 16, 18, 20, 21, 24, 25, 27, 28, 35, 36, 38, 39, 41 u 45

Deċiżjoni tad-Diviżjoni tal-Oppożizzjoni: oppożizzjoni miċħuda

Deċiżjoni tal-Bord tal-Appell: appell miċħud

Motivi invokati: ksur tal-Artikoli 8(1)(b), 8(4) u 8(5) tar-Regolament tal-Kunsill Nru 207/2009.
MT Il-Ġurnal Uffiċjali tal-Unjoni Ewropea C 71/26

Appell ippreżentat fis-17 ta’ Jannar 2013 minn Luigi Marcuccio mis-sentenza mogħtija mit-Tribunal għas-Servizz Pubbliku fis-6 ta’ Novembru 2012 fil-Kawża 41/06 RENV, Marcuccio vs Il-Kummissjoni

(Kawża T-20/13)

2013/C 71/40

Lingwa tal-kawża: it-Taljan

Partijiet

Appellant: Luigi Marcuccio (Tricase, l-Italja) (rappreżentant: G. Cipressa, avukat)

Appellata: Il-Kummissjoni Ewropea

Talbiet

L-appellant jitlob li l-Qorti Ġenerali jogħġobha tiddikjara l-ineżistenza ex lege tas-sentenza mogħtija fis-6 ta’ Novembru 2012 mit-Tribunal għas-Servizz Pubbliku tal-Unjoni Europea fil-Kawża Nru T-41/06 RENV, Marcuccio vs Il-Kummissjoni Ewropea, jew, sussidjarjament, tannullaha in toto u mingħajr ebda eċċezzjoni; u barra minn hekk 2a) prinċipalment, u billi l-istat tal-proċeduri jippermetti dan: 2.a.a) tilqa’ kull talba mressqa mir-rikorrent fl-ambitu tal-ewwel istanza tal-kawża odjerna li tinkludi b’mod inerenti fiha l-kundanna tal-Kummissjoni Ewropea għall-ħlas lura lir-rikorrent tal-ispejjeż sostnuti minnu fl-appell; jew, 2b) sussidjarjament, tirrinvija l-kawża odjerna lill-qorti tal-ewwel istanza, sabiex, hija, ex lege tiddeċiedi ex novo fuq kull talba mressqa mir-rikorrent fl-ambitu tal-ewwel istanza de quo.

Aggravji u argumenti prinċipali

Dan l-appell ippreżentat mis-sentenza msemmija iktar ’il fuq, li ċaħdet ir-rikors ippreżentat quddiem it-Tribunal għas-Servizz Pubbliku fit-8 ta’ Ġunju 2011, Il-Kummissjoni vs Marcuccio (T-20/09), dwar l-annullament parzjali tas-sentenza mogħtija fil-kawża F-41/06, li ddeċidiet dwar ir-rikors li bih ir-rikorrent talab, minn naħa, l-annullament tad-Deċiżjoni tal-Kummissjoni tat-30 ta’ Mejju 2005, li kienet ordnat l-irtirar tiegħu minħabba invalidità, kif ukoll serje ta’ atti marbuta ma’ tali deċiżjoni u, min-naħa l-oħra, ikkundannat lill-Kummissjoni għar-riżarċiment tad-danni.

Insostenn tal-appell tiegħu, l-appellant jinvoka seba’ aggravji.

(1) Errores in procedendo li kkawżaw ħsara lill-interessi tiegħu, li hemm marbuta magħhom errores in iudicando li huma gravi, ovvji flagranti, ekklatanti, pależi, manifesti, irrimedijabbli u projbittivi.

(2) Assenza totali ta’ motivazzjoni tas-sentenza appellata.

(3) Illeġittimità tad-deċiżjoni kkontestata wkoll minħabba n-nuqqas ta’ komptenza tal-entità li ddeċidietha, żbalji fil-proċedura tagħha li tinkludi ksur tal-forom sostanzjali u abbuż ta’ poter fil-forma ta’ użu ħażin mill-proċedura.

(4) Żnaturament u użu ħażin mill-fatti.

(5) Ksur żbaljat, falz, qarrieqi u mhux raġonevoli tar-regoli dwar il-prova, kif ukoll ta’ diversi prinċipji tad-dritt u tad-dispożizzjonijiet tal-liġi.

(6) Assenza ta’ deċiżjoni fuq diversi aspetti fundamentali tal-kawża.
MT Il-Ġurnal Uffiċjali tal-Unjoni Ewropea C 79/24

Rikors ippreżentat fid-9 ta’ Jannar 2013 — Bank of Industry and Mine vs Il-Kunsill

(Kawża T-10/13)

2013/C 79/42

Lingwa tal-kawża: il-Franċiż

Partijiet

Rikorrenti: Bank of Industry and Mine (Téhéran, l-Iran) (rappreżentanti: E. Glaser u S. Perrotet, avukati)

Konvenut: Il-Kunsill tal-Unjoni Ewropea

Talbiet

— tannulla l-Artikolu 1(8) tad-Deċiżjoni tal-Kunsill Nru 2012/635/PESK, tal-15 ta’ Ottubru 2012, sa fejn din emendat l-Artikolu 20(c) tad-Deċiżjoni 2010/413/PESK;

— tannulla d-Deċiżjoni tal-Kunsill Nru 2012/635/PESK, tal-15 ta’ Ottubru 2012, sa fejn din niżżlet lill-kumpannija BIM fil-lista tal-entitajiet suġġetti tal-miżuri ta’ iffriżar ta’ fondi msemmija fl-Anness II tad-Deċiżjoni 2010/413/PESK;

— tannulla fl-intier tiegħu r-Regolament ta’ Implimentazzjoni tal-Kunsill (UE) Nru 945/2012, tal-15 ta’ Ottubru 2012, sa fejn dan niżżel lill-kumpannija BIM fil-lista tal-entitajiet suġġetti tal-miżuri ta’ iffriżar ta’ fondi msemmija fl-Anness IX tar-Regolament Nru 267/2012;

— tiddikjara inapplikabbli fir-rigward tal-BIM, ir-Regolament Nru 267/2012, id-Deċiżjoni Nru 2010/413/PESK hekk kif emendata mid-Deċiżjonijiet 2012/35/PESK u 2012/635/PESK fid-dispożizzjonijiet tagħhom li jintroduċu u mbagħad jemendaw l-Artikolu 20(c) tad-Deċiżjoni 2010/413/PESK u li jsemmu lir-rikorrenti fil-lista li tinsab fl-Anness II;

— u, sussidjarjament fl-ipoteżi fejn l-Artikolu 1(8) tad-Deċiżjoni Nru 2012/635/PESK, tal-15 ta’ Ottubru 2012, sa fejn hija emendat l-Artikolu 20(c) tad-Deċiżjoni 2010/413/PESK ma jkunx annullat, tiddikjaraha inapplikabbli fir-rigward tal-BIM;

— tikkundanna lill-Kunsill għall-ispejjeż kollha.

Motivi u argumenti prinċipali

Insostenn tar-rikors tagħha, ir-rikorrenti tinvoka għaxar motivi li huma essenzjalment identiċi għal jew jixbhu lil dawk invokati fil-kuntest tal-Kawża T-9/13, National Iranian Gas Company vs Il-Kunsill.
MT Il-Ġurnal Uffiċjali tal-Unjoni Ewropea C 86/25

Rikors ippreżentat fit-30 ta’ Jannar 2013 — Out of the blue vs UASI Mombauer (REFLEXX)

(Kawża T-48/13)

2013/C 86/42

Lingwa tar-rikors: il-Ġermaniż

Partijiet

Rikorrenti: Out of the blue KG (Lilienthal, il-Ġermanja) (rappreżentanti: G. Hasselblatt u I. George, avukati)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Meinhard Mombauer (Köln, il-Ġermanja)

Talbiet tar-rikorrenti

— tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (trade marks u disinni), tad-19 ta’ Novembru 2012, fil-Każ R 1656/2011-4;

— tikkundanna lill-UASI għall-ispejjeż tiegħu u kif ukoll għall-ispejjeż tar-rikorrenti;

— fil-każ li Meinhard Mombauer jintervjeni fil-kawża, tikkundanna lill-intervenjent għall-ispejjeż tiegħu.

Motivi u argumenti prinċipali

Applikant għat-trade mark Komunitarja: ir-rikorrenti

Trade mark Komunitarja kkonċernata: it-trade mark verbali “REFLEXX” għal prodotti fil-klassi 9 — Applikazzjoni għal trade mark Komunitarja Nru 7 239 511

Proprjetarju tat-trade mark jew tas-sinjal invokat insostenn tal-oppożizzjoni: Meinhard Mombauer

Trade mark jew sinjal invokat: trade mark figurattiva, li tinkludi l-element verbali “REFLECTS”, għal prodotti fil-klassi 9

Deċiżjoni tad-Diviżjoni tal-Oppożizzjoni: oppożizzjoni milqugħa

Deċiżjoni tal-Bord tal-Appell: appell miċħud

Motivi invokati: ksur tal-Artikolu 42(5) flimkien mal-Artikolu 8(1)(b) tar-Regolament Nru 207/2009
(4)

Ir-raba’ motiv huwa bbażat fuq żball tad-deċiżjoni kkontestata billi sabet lil Toshiba Corporation responsabbli flimkien u in solidum għall-parteċipazzjoni ta’ Matsushita Toshiba Picture Display Co., Ltd. (iktar ’il quddiem, “MTPD”) fil-ksur għall-perijodu mill-1 ta’ April 2003 sat-12 ta’ Ġunju 2006.
MT Il-Ġurnal Uffiċjali tal-Unjoni Ewropea C 123/17

Rikors ippreżentat fl-14 ta’ Frar 2013 — K-Swiss vs UASI — Künzli SwissSchuh (Trainer with five stripes)

(Kawża T-85/13)

2013/C 123/28

Lingwa tal-kawża: l-Ingliż

Partijiet

Rikorrenti: K-Swiss, Inc. (California, l-Istati Uniti) (rappreżentanti: R. Niebel u K. Tasma, avukati)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Künzli SwissSchuh AG (Windisch, l-Isvizzera)

Talbiet tar-rikorrenti

— tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tat-30 ta’ Ottubru 2012 fil-Każ R 174/2011-2; u

— tikkundanna lill-konvenut u, kif xieraq, lill-intervenjenti għall-ispejjeż.

Motivi u argumenti prinċipali

Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: it-trade mark figurativa li tirrappreżenta żarbuna sportiva b’ħames strixxi — Reġistrazzjoni tat-trade mark Komunitarja Nru 4 771 978

Proprjetarju tat-trade mark Komunitarja: ir-rikorrenti

Parti li qed titlob id-dikjarazzjoni ta’ invalidità tat-trade mark Komunitarja: il-parti l-oħra quddiem il-Bord tal-Appell

Motivazzjoni tat-talba għal invalidità: il-motivi għat-talba għal dikjrazzjoni ta’ invalidità kienu dawk stabbiliti fl-Artikolu 52(1)(a) flimkien mal-Artikolu 7(1)(b) tar-Regolament tal-Kunsill Nru 207/2009

Deċiżjoni tad-Diviżjoni tal-Kanċellazzjoni: it-trade mark Komunitrja kkontestata ddikjarata invalida

Deċiżjoni tal-Bord tal-Appell: appell miċħud

Motivi invokati: ksur tal-Artikolu 7(1)(b) tar-Regolament Nru 207/2009.
MT Il-Ġurnal Uffiċjali tal-Unjoni Ewropea C 141/21

Rikors ippreżentat fl-20 ta’ Frar 2013 — Synergy Hellas vs Il-Kummissjoni

(Kawża T-106/13)

2013/C 141/38

Lingwa tal-kawża: il-Grieg

Partijiet

Rikorrenti: d.d. Synergy Hellas Anonimi Emporiki Etairia Parokhis Ipiresion Pliroforikis (Ateni, il-Greċja) (rappreżentanti: M. Angelopoulos u K. Damis, avukati)

Konvenuta: Il-Kummissjoni Ewropea

Talbiet tar-rikorrenti

— tiddikjara li l-esklużjoni tal-kumpannija min-naħa tal-Kummissjoni Ewropea mill-parteċipazzjoni fil-programm ARTreat tikkostitwixxi ksur tal-obbligi kuntrattwali tal-Kummissjoni fid-dawl tal-prinċipji ta’ proporzjonalità u ta’ protezzjoni tal-aspettattivi leġittimi, u tordna lill-Kummissjoni tħallas lir-rikorrenti s-somma ta’ tliet mija tlieta u erbgħin elf, tmien mija tmienja u għoxrin euro u tmienja u tmenin ċenteżmu (EUR 343 828,88) fir-rigward tal-pagamenti dovuti mill-Kummissjoni fir-rigward tal-proġett ARTreat, flimkien mal-interessi kkalkolati mid-data tal-preżentata ta’ dan ir-rikors;

— tordna lill-Kummissjoni tħallas lir-rikorrenti s-somma ta’ disgħa u tmenin elf, disa’ mija tlieta u tletin euro u sittax-il ċenteżmu (EUR 89 933,16) bħala kumpens għad-dannu finanzjarju u għall-ħsara lir-reputazzjoni professjonali tagħha li r-rikorrenti ġarrbet minħabba l-użu ħażin min-naħa tal-Kummissjoni tas-setgħat tagħha u minħabba ksur tal-kunfidenzalità, flimkien ma’ interessi kumpensatorji mill-14 ta’ Ġunju 2012 sal-għoti ta’ sentenza f’din il-kawża u interessi moratorji mill-għoti tas-sentenza f’din il-kawża sal-ħlas finali;

— tordna lill-Kummissjoni tħallas l-ispejjeż tar-rikorrenti.

Motivi u argumenti prinċipali

Permezz ta’ dan ir-rikors, ir-rikorrenti tressaq żewġ azzjonijiet.

Fl-ewwel lok, azzjoni, skont l-Artikolu 272 TFUE, fir-rigward tar-responsabbiltà tal-Kummissjoni taħt il-Kuntratt FP7-224297 li jirrigwarda t-twettiq tal-proġett “Multi-level patient-specific artery and artherogenesis model for outcome prediction, decision support treatment, and virtual hand-on training (ARTreat)”. B’mod partikolari, ir-rikorrenti ssostni li, minkejja li min-naħa tagħha hija kienet wettqet debitament u kompletament l-obbligi kuntrattwali tagħha, il-Kummissjoni, mingħajr ma kienet intitolata tagħmel dan u bi ksur tal-kuntratt u tal-prinċipji ta’ protezzjoni tal-aspettattivi leġittimi u ta’ proporzjonalità, issospendiet il-pagament dovut lilha.

Fit-tieni lok, azzjoni sabiex tiġi stabbilita r-responsabbiltà mhux kuntrattwali tal-Kummissjoni, skont it-tieni paragrafu tal-Artikolu 340 TFUE. B’mod partikolari, ir-rikorrenti ssostni li l-Kummissjoni, permezz tal-aġir illegali tagħha, ikkawżat ħsara għar-reputazzjoni professjonali tar-rikorrenti.
MT Il-Ġurnal Uffiċjali tal-Unjoni Ewropea C 141/24

Rikors ippreżentat fl-14 ta’ Marzu 2013 — First Islamic Investment Bank vs Il-Kunsill

(Kawża T-161/13)

2013/C 141/44

Lingwa tal-kawża: l-Ingliż

Partijiet

Rikorrenti: First Islamic Investment Bank Ltd (Labuan, il-Malasja) (rappreżentanti: B. Mettetal u C. Wucher-North, avukati)

Konvenut: Il-Kunsill tal-Unjoni Ewropea

Talbiet tar-rikorrenti

— tannulla l-paragrafu I.I.10 tal-Anness tad-Deċiżjoni 2012/829/PESK, tal-21 ta’ Diċembru 2012, li temenda d-Deċiżjoni 2010/413/PESK dwar miżuri restrittivi kontra l-Iran (ĠU L 356, p. 71) sa fejn ir-rikorrenti hija kkonċernata;

— tannulla l-paragrafu I.I.10 tal-Anness tar-Regolament ta’ Implimentazzjoni tal-Kunsill (UE) Nru 1264/2012, tal-21 ta’ Diċembru 2012, li jimplimenta r-Regolament (UE) Nru 267/2012 dwar miżuri restrittivi kontra l-Iran (ĠU L 356, p. 55), sa fejn ir-rikorrenti hija kkonċernata;

— tordna lill-konvenut iħallas, minbarra l-ispejjeż tiegħu, dawk sostnuti mir-rikorrenti.

Motivi u argumenti prinċipali

Insostenn tar-rikors tagħha, ir-rikorrenti tinvoka tliet motivi.

(1) L-ewwel motiv ibbażat fuq l-allegazzjoni li r-rikorrenti ma tassistix entitajiet magħżula sabiex jiksru d-dispożizzjonijiet tar-Regolament tal-UE dwar l-Iran u ma tipprovdix appoġġ finanzjarju lill-Gvern tal-Iran. Lanqas ma hija qiegħda tintuża sabiex jiġu ttrasferiti ħlasijiet Iranjani relatati maż-żejt. Konsegwentement, il-kriterju sostantiv għat-tniżżil fl-Annessi kkontestati tad-Deċiżjoni 2012/829/PESK, tal-21 ta’ Diċembru 2012 u tar-Regolament ta’ Implimentazzjoni tal-Kunsill (UE) Nru 1264/2012, tal-21 ta’ Diċembru 2012, ma humiex sodisfatti fir-rigward tar-rikorrenti u/jew il-Kunsill wettaq żball manifest ta’ evalwazzjoni meta ddetermina jekk dawn il-kriterji ġewx sodisfatti jew le. Barra minn hekk, il-Kunsill naqas milli japplika l-eżami korrett.

(2) It-tieni motiv ibbażat fuq l-allegazzjoni li l-Kunsill kiser ir-rekwiżiti proċedurali li jagħti raġunijiet xierqa fl-Annessi tad-Deċiżjoni 2012/869/PESK u tar-Regolament ta’ Implimentazzjoni tal-Kunsill (UE) Nru 1264/2012 u li jirrispetta d-drittijiet tad-difiża u d-dritt għal protezzjoni ġudizzjarja effettiva.